b'\n_START_ARTICLE_\nStormbane\n_START_PARAGRAPH_\nEn stormbane er en relativt smal sone i Atlanterhavet og Stillehavet der de aller fleste ekstratropiske sykloner g\xc3\xa5r. Stormbanen begynner i den vestligste delen av Atlanteren og Stillehavet, der det er store temperaturkontraster mellom hav og land. Disse temperaturforskjellene er med p\xc3\xa5 \xc3\xa5 danne disse lavtrykkene, s\xc3\xa6rlig om vinteren, da temperaturforskjellen er st\xc3\xb8rst. Friksjon fra landoverflaten gj\xc3\xb8r at lavtrykkene som regel raskt d\xc3\xb8r ut n\xc3\xa5r de g\xc3\xa5r innover land i den \xc3\xb8stlige enden av havbassengene. Den \xc3\xb8stlige enden av stormbanen i Atlanterhavet er omr\xc3\xa5det  rundt Storbritannia og Norge. _NEWLINE_Et annet eksempel p\xc3\xa5 en stormbane er den cirkumpolare stormbanen rundt Antarktis, men her spiller ikke temperaturforskjellen mellom land og hav noen rolle. _NEWLINE_Innenfor et gitt geopotensielt h\xc3\xb8ydefelt kan en finne stormbanen ved \xc3\xa5 tegne konturer av det gjennomsnittlige standardavviket etter at en har b\xc3\xa5ndpassfiltrert_NEWLINE_.'